**Klasės valandėlės konspektas**

**„AR VISADA ELGIAMĖS GERAI**?**“**

4 klasė

**Tikslas**: įvardyti savo gerus darbus, nuotaiką ir jausmus, paaiškinti elgesio įtaką žmonių tarpusavio santykiams. Bendradarbiauti poroje, suklydus, pripažinti klaidą ir ją ištaisyti.

**Išankstinis susitarimas**: atsinešti iš spalvoto popieriaus iškirptą angeliuką.

**Eiga**:

1. Klausyti Lauros Remeikienės dainos ,,Sparnai gerumo“. Aptari, apie ką buvo daina. <https://www.youtube.com/watch?v=_B5-mf_jCr8>
2. ,,Minčių lietus“ išgirdus žodį ,,GERUMAS“ (padėti draugui, namiškiams, gražus elgesys, meilė, mandagumas, nuoširdumas, užuojauta, padėka, gera nuotaika, šypsena, dosnumas, pastebėti kitą, širdies šiluma, neįžeidinėti...)
3. Žodžiai surašomi ant angelo sparnų lentoje.
4. Diskusija ,,Ar visada elgiuosi gerai?‘‘. Kiekvienas išsitraukia spalvotą kortelę ir pagal spalvą susiranda savo poros draugą. Vienas mokinys pateikia pavyzdį, ką darė blogai, o kitas bando pasakyti, patarti, kaip reikėtų daryti. Išklausomos visos poros.
5. Iškeliamas probleminis klausimas ,,Ar reikia smerkti mokinius, kurie blogai elgiasi?“
6. Kiekviena pora turi pateikti savo išvadą. Išklausius, nusprendžiama, kad jeigu mokinys elgiasi blogai, nebijoti jam pasakyti ,,Man nepatinka, kad tu taip elgiesi“, sudrausminti, nesityčioti. Reikia pasakyti gerų, gražių žodžių, nes jie daro stebuklus.
7. Mokytoja skaito pasaką apie keturis angelus ()<http://www.taskius.lt/pasaka-apie-keturis-angelus/> .) Aptarimas.

Kuriama vaidybinė situacija ,,Jei aš būčiau vienas iš angeliukų, ką palinkėčiau klasės draugams?“.

Daroma išvada, kad reikia į savo širdis įsileisti šiuos angelus, sakyti kuo daugiau malonių žodžių, komplimentų, daryti kuo daugiau gerų darbų, o juos padarius, nelaukti atpildo.

1. Komplimentų rašymas. Kiekvienas mokinys išsitraukia kortelę su klasės draugo vardu. Per sutartą laiką turi parašyti komplimentą ir gražų palinkėjimą ant savo angelo ir įteikti klasės draugui. Kas nori, gali garsiai perskaityti visiems.

9. Refleksija ,,Gerumo traukinys“. Ant lentos pakabintas traukinukas, kuris vyksta į ,,GĖRIO   
 ŠALĮ“. Kiekvienas turi nusipiešti savo veiduką, pasakyti, ką pasiims kartu, kaip jaučiasi ir

kokį gerą darbą padarys, kai grįš iš mokyklos.

1. Kitai valandėlei atsinešti surašytus gerus darbus, kuriuos nuveiks per savaitę.

Autorė: Salomėja Dovidaitienė.

Ugdymo įstaiga: Joniškio „Saulės“ pagrindinė mokykla.